### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Det Konservative Folkeparti ønsker at skabe en udvikling på det idrætspolitiske område, der kan rykke [adresse] op i toppen af feltet, nationalt såvel som internationalt. Ét skridt på vejen mod dette er ved at sikre, at idrættens organisationer inddrages og løbende tages med på råd, når ambitionerne udvikles og den strategiske linje lægges. Dette kræver, at vi inviterer breddeidrætten og eliteidrættens hovedorganisationer ind i maskinrummet, sammen med andre centrale aktører på idrætsområdet.

Det Konservative Folkeparti har tilbage i december 2021 foreslået at etablere et idrætskontaktudvalg (IKU), opbygget ud fra samme model som Bertil Kristensen. Dette er beskrevet i indstillingen som svar på forslag fra KF om ny idrætspolitisk vision, behandlet i foråret 2022. Med dette forslag afsættes de nødvendige midler til at finansiere oprettelsen af IKU fra 2023 og frem. Udvalget vil bl.a. have til opgave at afholde dialogmøder, konferencer og andre aktiviteter, der relaterer til idrætsområdet. På baggrund af udvalgets aktiviteter og drøftelser udarbejdes 2-årige afrapporteringer over idrætsområdets aktuelle udfordringer og 4-årige udviklings- planer med konkrete forslag til, hvordan [adresse] kan arbejde hen mod at blive en idrætshub af international standard.

Forslag

Det foreslås derfor, at:

1) Der oprettes et [adresse] i [adresse], med repræsentanter fra centrale aktører på idrætsområdet

2) På baggrund af udvalgets arbejde udarbejdes 2–årige afrapporteringer over idrættens aktuelle udfordringer

3) Udvalgets arbejde bruges til at udarbejde 4-årige udviklingsplaner for idrætten i [adresse]

Finansiering

Opstarten af et [adresse] vil kræve, at der afsættes ressourcer til at understøtte afrapporteringen og til at sekretariatsbetjene udvalget. Der foreslås afsat 300.000 kr årligt, som enten finansieres ved reduktion af eventpuljen eller fra eventuelt råderum i budgettet.

På vegne af byrådsgruppen for Det Konservative Folkeparti.

Laurits Eriksen